Jethro Tull

**Jethro Tull** je britská rocková skupina, ktorá reprezentuje folk-rock, progresívny rock a hard rock. Názov skupiny je odvodený od mena a priezviska anglického agronóma žijúceho na prelome 17. a 18. storočia. Skupina založená v roku 1967 dodnes koncertuje.

Zloženie skupiny sa počas rokov menilo, ale pilierom, ktorý určoval jej umeleckú podobu, zostával celý čas extravagantný líder flautista Ian Anderson, ktorý ovládal niekoľko nástrojov na čele s priečnou flautou, ale aj gajdy, mandolínu a gitaru. Ian si obliekal šašovské farebné kostýmy, štylizoval sa do úlohy starca, krepčil na pódiu na jednej nohe a svojou originálnou inšpiráciou stredovekým folklórom získal rešpekt odborníkov.

Pre skupinu je typická rytmická hra na bicie, basovú gitaru, gitary, klávesové nástroje, sporadicky hrané melodické riffy, spojené s vybrujúcim zvukom flauty a charakteristickým spevom Iana Andersona. Texty piesní sú veľmi poetické, často ironické a provokujúce.

V začiatkoch hrala skupina britský folk-rock. V rokoch 1971 – 1975, sa priklonila k progresívnemu rocku, aby potom vstúpila do hlavného prúdu hard rocku. Napriek tomu sa vo všetkých nahrávkach dajú ľahko postrehnúť folkové a keltské korene skupiny a jej škótskeho lídra. Jethro Tull sa radí do „veľkej šestky progresívneho rocku“.

Za najlepší album skupiny sa pokladá *Aqualung* z roku 1971, v ktorého druhej časti sú skladby venované náboženstvu, prvá je venovaná mestským tulákom - bezdomovcom (titulný „Aqualung“). Nasledujúci album *Thick As a Brick* 1972, je 40-minútová rocková poetická suita, podobne ako nasledujúci *A Passion Play* 1973.

## V skupine hrali
* **[[Ian Anderson]]** spev, flauta, akustická gitara, mandolína
* Mick Abrahams spev, gitara
* Eddie Jobson klávesové nástroje, husle
* **[[Dave Pegg]]** spev, basová gitara, mandolína
* Martin 'Maart' Allcock klávesové nástroje, gitara
* **[[Martin Barre]]** gitara, flauta, mandolína
* Don Airey klávesové nástroje
* **[[Barriemore Barlow]]** bicie
* Clive Bunker bicie
* Gerry Conway bicie
* Glen Cornick basová gitara 
* Mark Craney bicie
* **[[John Evans]]** bicie
* **[[Andrew Giddings|Andy Giddings]]** klávesové nástroje (začiatkom januára 2008 ohlásil odchod zo skupiny) 
* John Glascock basová gitara 
* **[[Jeffrey Hammond-Hammond]]** gitara, basová gitara 
* Dave Mattacks bicie
* David Palmer bicie
* Doane Perry bicie
* Peter John Vetesse klávesové nástroje
* John 'Rabbit' Bundrick klávesové nástroje
* Matt Pegg basová gitara 
* Jonathan Noyce basová gitara

## Diskografia

* 1968 *[[This Was]]*
* 1969 *Stand Up*
* 1970 *[[Benefit]]*
* 1971 *[[Aqualung]]*
* 1972 *[[Thick As a Brick]]*
* 1972 *[[Living in the Past]]*
* 1973 *[[A Passion Play]]*
* 1974 *[[War Child]]*
* 1975 *[[Minstrel in the Gallery]]*
* 1976 *[[Too Old to Rock 'N' Roll: Too Young to Die!]]*
* 1977 *[[Songs From the Wood]]*
* 1978 *[[Heavy Horses]]*
* 1978 *[[Bursting Out: Jethro Tull Live]]*
* 1979 *[[Stormwatch]]*
* 1980 *[[A (album)|A]]*
* 1982 *[[The Broadsword and the Beast]]*
* 1984 *[[Under Wraps]]*
* 1987 *[[Crest of a Knave]]*
* 1988 *[[Jethro Tull (album)|Jethro Tull]]*
* 1989 *[[Rock Island]]*
* 1991 *[[Catfish Rising]]*
* 1992 *[[A Little Light Music]]* [live]
* 1993 *[[The Beacons Bottom Tapes]]*
* 1994 *[[Live at Hammersmith 1984]]*
* 1995 *[[Roots to Branches]]*
* 1995 *[[In Concert]]* [live]
* 1996 *[[BBC Radio 1 Live in Concert]]*
* 1999 *[[J-Tull Dot Com]]*
* 2002 *[[Living with the Past]]* [live]
* 2003 *[[Jethro Tull Christmas Album]]*
*2022 *The Zealot Gene*
*2023 *RökFlöte*
*2025 *Curious Ruminant*

Na zoznam *500 piesní, ktoré formovali rock* je zaradená skladba „Aqualung“.

V roku 1999 Jethro Tull vydali album s názvom “J-Tull Dot Com“, čo je zároveň aj ich adresa webovej stránky.

## Referencie


## Iné projekty

## Externé odkazy
* Oficiálna stránka skupiny 
* Texty piesní

Kategória:Anglické rockové hudobné skupiny
Kategória:Folkrockové hudobné skupiny
Kategória:Anglické progresívnorockové hudobné skupiny
Kategória:Držitelia ceny Grammy
Kategória:Hudobné skupiny z 1967
Kategória:Psychedelickorockové hudobné skupiny